**Single malt** er maltwhisky som kommer fra kun ett destilleri, og er fremstilt av korn. Den mest kjente single malt-whiskyen kommer fra Skottland, men det produseres også single malt i andre land, for eksempel i Japan og til og med i Sverige (blant annet Mackmyra, Box og Hven).

Skotske regioner
----------------

Smak, aroma og finish er veldig forskjellige fra en malt til den neste. Single malt skotsk whisky er kategorisert i følgende whiskyproduserende regioner: 

* Lowland
* Campbeltown
* Islay
* Speyside
* Highland
* Island (blir omtalt som egen region eller underseksjon av Highland-regionen)
* West Highland (blir noen ganger nevnt som egen region eller underseksjon av Highland-regionen)

Inndelingen har bestått siden 1784 års skattelov (Wash act) som delte Skottland i Lowland og Highland (hvor også Campbeltown og Islay inngikk) og langs en linje fra Greenock til Dundee.

Speyside regnet ofte som en egen region, og også andre inndelinger forekommer i den hensikt å kategorisere brennevinets forskjellige smaker. En vanlig kategori er *Islands* for whisky produsert på øyene utenfor Skottland, unntatt øya Islay.

Whisky smak

Lowland
-------

Lowland whisky er skotsk whisky region fra lavlandet i Skottland. Lavlandet er en ganske flat region uten høye fjell og grensen opp til Highland går mellom Dundee og Greenock. Mot sør går grensen til England. 

Normalt har whisky fra Highland og Lowland ganske store forskjeller i smakens karakter. Lowland whisky har vanligvis en lettere, mykere smak og er ikke så røykfylt som i mange andre deler av Skottland. Smaken kan imidlertid være litt brennende.

Eksempler på destillerier fra Lowland regionen:

* Aberargie
* Ailsa Bay
* Auchentoshan
* Bladnoch
* Glenkinchie
* Kingsbarns

Campbeltown
-----------

Campbeltown er en by på Skottlands sørvestre kyst. Det er den minste whiskyregionen. Her produseres fyldig, lett røkpreget whisky med salt i smak og aroma. 

På begynnelsen av 1900-tallet var Campbeltown en region med mer enn 30 destillerier og ble kalt verdens whiskyhovedstad. 

Det er nå tre destillerier som produserer totalt fem forskjellige merker av maltwhisky, tilgjengelig i en rekke årganger, slik at de kan hevde at de er numerisk sammenlignbare med whiskydistriktet Lowlands. 

Eksempler på destillerier fra Campbeltown regionen:

* Glengyle
* Glen Scotia
* Springbank

Torv
Brenning av torv på destilleriet

Islay
-----

Islay er en øy i de indre Hebridene og en whiskyregion med mange destillerier. Karakteren til Islay whisky er preget av sin store salte, torv, brent tre og røykfylte smak, som tradisjonelt har vært spesielt fremtredende i whiskyene fra sørkysten. 

Den røykfylte smaken, "torvpreget" ("peatiness" på engelsk), kommer av det faktum at torv ofte brukes til fyring og at røyken føres gjennom maltet. Smaken påvirkes ikke bare av mengden røyk som passerer gjennom maltet, men også på hvilket tidspunkt under tørkeprosessen malt utsettes for røyken. Torven har forskjellige egenskaper avhengig av hvor og på hvilken dybde under bakken den blir tatt, noe som også påvirker smaken den gir whiskyen. 

Torvpreget blir ofte oppgitt i ppm (parts per million, måleenhet for å angi hvor kraftig torvpreg det er på maltet korn), men ppm-tall er ikke alltid like lett å forholde seg til fordi det måles på forskjellige metoder og tidspunkt i prosessen. Bruichladdich produserer blant annet Octomore hvor det er whisky med over 200 ppm.

Eksempler på destillerier fra Islay regionen: 

* Ardbeg
* Bowmore
* Bruichladdich
* Caol Ila
* Lagavulin
* Laphroaig

Speyside
--------

Speyside er en whiskyregion i det skotske høylandet med en rekke elver, inkludert Spey. Speyside har den største konsentrasjonen av whisky destillerier i Skottland, omtrent 50 destillerier som produserer single malt whisky ligger her. Derfor er Speyside anerkjent som egen whiskyregionen.

Normalt har whisky fra Highland og Speyside ganske stor forskjell i smak. Whiskyen fra Speyside er vanligvis lett, elegant og uten så mye røykpreg. Mange av Skottlands mest kjente whiskymerker kommer fra Speyside, som Glenfiddich, The Glenlivet, Glenfarclas og Macallan. 

Prefikset glen forekommer ofte i Speyside og betyr dal.

Eksempler på destillerier fra Speyside regionen:

* Aberlour
* Balvenie
* Cragganmore
* Dufftown
* Glenglassaugh
* Glenfiddich
* Glen Grant
* Glenlivet
* Macallan
* Speyside
* Tomintoul

Macallan whisky

Highland
--------

Highland er i utstrekning Skottlands største whiskyregion. Det er vanskelig å si noe generelt om whisky fra Highlands fordi de forskjellige merkene skiller seg ganske mye, men smaksrikdommen, ofte med jord-, blomster- og krydderaktige toner forekommer ofte.

Prefikset glen forekommer noen ganger i skotsk whisky og betyr dal. 

Highland deles ofte også inn i to mindre regioner, Islands og Speyside, for å beskrive de forskjellige smaktypene som finnes i regionen. 

Eksempler på destillerier fra Highland regionen: 

* Dalwhinnie
* Glenmorangie
* Oban
* Old Pulteney

### Islands

Island whiskyene produseres på øyene på nord-vest kysten av Skottland, med unntak av øya Islay. 

Island er ikke anerkjent i Scotch Whisky Regulations som en egen whiskyproduserende region, men anses å være en del av Highland-regionen. Andre kilder derimot indikerer imidlertid at øyene, unntatt Islay, utgjør en sjette region. Denne uoffisielle regionen inkluderer følgende whiskyproduserende øyer: Arran, Jura, Mull, Orknøyene og Skye.

Whiskyene som produseres på øyene er ekstremt varierte og har få likheter, men kan ofte skilles fra andre whiskyregioner ved generelt å ha et røykpreget smak med torvpreget undertoner. Smaken avhenger av bruken av torv som varierer mye fra destilleri til destilleri. På Isle of Skye er det kun en produsent, Talisker, og på orkenøyene ligger Skottlands nordligste produsent som er Highland Park.

Eksempler på destillerier fra Islands regionen:

* Arran
* Highland Park
* Jura
* Scapa
* Talisker
* Tobermory

### West Highland

West Highland er også noen ganger nevnt som egen region, blant annet når man omtaler *Classic Malts of Scotland.*

Classic Malts of Scotland
-------------------------

*Se også: Skotsk whisky*Classic Malts of Scotland*Classic Malts of Scotland* er et utvalg av seks single malt-produkter som er plukket ut fra hvert sitt distrikt.

| **Whisky** | **Age** | **Alc. %** | **Region** |
| --- | --- | --- | --- |
| Glenkinchie | 12 years | 43% | Lowland |
| Dalwhinnie | 15 years | 43% | Highland |
| Cragganmore | 12 years | 40% | Speyside |
| Oban | 14 years | 43% | West Highland |
| Talisker | 10 years | 45.8% | Isle of Skye |
| Lagavulin | 16 years | 43% | Islay |

Referanser
----------

1. ↑  «Scotch Whisky Association - Whisky Regions & Tours». *web.archive.org*. 26. juli 2018. Arkivert fra originalen 26. juli 2018. Besøkt 10. juni 2021.
2. ↑  «Lowland single malt whisky». *www.diffordsguide.com* **(engelsk)**. Besøkt 10. juni 2021.
3. ↑  «Scotch Whisky Regions». *Scotch Whisky Association* **(engelsk)**. Besøkt 11. juni 2021.
4. ↑  «Lowlands | region, Scotland, United Kingdom». *Encyclopedia Britannica* **(engelsk)**. Besøkt 10. juni 2021.
5. ↑  «Kingsbarns Distillery and Visitor Centre Home Page». *Kingsbarns Distillery* **(engelsk)**. Besøkt 10. juni 2021.
6. ↑  «Lowland Whisky - Map & Distillery Tours Near Edinburgh & Glasgow». *www.visitscotland.com* **(engelsk)**. Besøkt 10. juni 2021.
7. ↑  Strengell, Teemu (13. februar 2011). «Whisky Science: Peat». *Whisky Science*. Besøkt 11. juni 2021.
8. ↑  «Islay Ultimate Online Guide - Isle of Islay Queen of the Hebrides». *www.islayinfo.com*. Besøkt 11. juni 2021.
9. ↑  «Islay Distilleries - Whisky Tours, Tastings & Map». *www.visitscotland.com* **(engelsk)**. Besøkt 11. juni 2021.
10. ↑  «Islay’s turbulent whisky history | Scotch Whisky». *scotchwhisky.com* **(engelsk)**. Besøkt 11. juni 2021.
11. ↑  «Four New Whisky Distilleries on Islay». *Islay+Blog* **(engelsk)**. Besøkt 11. juni 2021.
12. ↑  «Speyside Distilleries - Whisky Tours, Tastings & Map». *www.visitscotland.com* **(engelsk)**. Besøkt 11. juni 2021.
13. ↑  «All The Scotch Distilleries, locations and Flavors». *EVERYTHING TO KNOW ABOUT SCOTCH WHISKY* **(engelsk)**. Arkivert fra originalen 11. juni 2021. Besøkt 11. juni 2021.
14. ↑  Micallef, Joseph V. «Exploring The World Of Speyside Whiskies». *Forbes* **(engelsk)**. Besøkt 11. juni 2021.
15. ↑  «Home». *Spirit of Speyside* **(engelsk)**. Besøkt 11. juni 2021.
16. ↑  «Getting to Know Scotch Whisky: The Islands». *The Whiskey Wash* **(engelsk)**. 16. juni 2016. Besøkt 11. juni 2021.
17. ↑  «Getting to Know Scotch Whisky: The Islands». *The Whiskey Wash* **(engelsk)**. 16. juni 2016. Besøkt 11. juni 2021.

Se også
-------

* Whisky
* Maltwhisky
* Blended whisky
* Grain whisky
* Skotsk whisky
* Irsk whiskey
* Liste over skotske whiskydestillerier

Eksterne lenker
---------------

* Single malt whiskykart